შემახის გუბერნია
შემახის გუბერნია (რუს. Шемахинская губерния; 14 (26) დეკემბერი, 1846 — 6 (18) დეკემბერი, 1859) — რუსეთის იმპერიის ადმინისტრაციულ-ტერიტორიული ერთეული. ადმინისტრაციული ცენტრი — შემახა. 1846 წლის 14 დეკემბერს ნიკოლოზ I-ის ბრძანებით შეიქმნა შემახის გუბერნია. 1859 წლის 27 მაისს მომხდარი მიწისძვრის შედეგად საგუბერნიო ქალაქი შემახა სრულიად დაინგრა. 1859 წლის 6 დეკემბრის უმაღლესი განკარგულებით გუბერნიის ადმინისტრაციული ცენტრი შემახიდან ბაქოში გადავიდა, რის გამოც გუბერნიას ბაქოს გუბერნია ეწოდა.